
ZAPISNIK
3. SESTANKA UREDNIŠKEGA ODBORA GLASILA RIBIČ IN SPLETNIH STRANI (URS)  V MANDATU 2022-2027

Seja Uredniškega odbora v mandatu 2022 - 2027 je bila v četrtek 29. 2. 2024, s pričetkom ob 15:00 uri v sejni sobi RZS, Tržaška cesta 134, 1000 Ljubljana.

Prisotni: 
· URS: 	Igor KLOBOVES predsednik, Nuška BOŽIČNIK odgovorna urednica glasila Ribič, člani:, Vladimir MIKEC, Jure UŠENIČNIK SCHIFFERSTEIN, Peter WEIBL 
· vabljeni:  Niko HARI, (strokovni sodelavec RZS za medije)- po videopovezavi,  mag. Igor MILIČIĆ (sekretar RZS).

Opravičeno odsotni: 		 
· URS: 	 		       Egon DOLENC.
· vabljeni:		       dr. Miroslav ŽABERL (predsednik RZS).

Od šestih je prisotnih pet članov odbora. Sestanek je sklepčen.

Predlagan je bil naslednji dnevni red:

1. Pregled zapisnika 2. seje odbora.
2. Pregled delovanja odbora v letu 2023.
3. Pobude in predlogi.
4. Razno.

Predlagan dnevni red je bil sprejet soglasno. Vsi prisotni so se strinjali z zvočnim snemanjem seje za potrebe pisanja zapisnika.


AD 1

Pregled zapisnika in realizacije sklepov 2. seje odbora.
Predsednik odbora Igor Kloboves je podal ustni povzetek vsebine sestanka in sprejetih sklepov pretekle seje odbora. Do danes nismo prejeli pozive Ministrstva za dopolnila prijavnega gradiva, rezultate razpisa  dobimo predvidoma marca 2023.

Sprejet je bil:
Sklep 1:  prisotni člani uredniškega odbora potrjujejo zapisnik pretekle seje.   

AD 2

Pregled delovanja odbora v letu 2023.
Povzetek razprave: glasilo Ribič izhaja redno in brez posebnosti, predsednik URS pohvali delo urednice.  Glede na pridobljene podatke s strani računovodstva RZS, se vidi porast stroškov distribucije glasila zaradi podražitev s strani pošte Slovenije. V decembru letos bo potrebno ponoviti razpis izbora tiskarne za glasilo. Glede na stanje inflacije v državi je vprašanje ali bo možno od ponudnikov tiskarjev dobili pogodbo za trajanje štirih let. Oblikovalec glasila je neodvisen od tiskarne in mora za glasilo Ribič ostati enak. Predsednik URS predlaga uporabo pomoči komisije za gospodarsko-finančna vprašanja zveze  (GFV) za pomoč pri manjšanju cen distribucije glasila. Urednica Nuša Božičnik meni, da se stroška distribucije ne bo dalo zmanjšati zaradi pozicije Pošte Slovenije. Stroški tiska se bodo znižali, ko se bo ločilo prejemanje samo na eno obliko glasila; tiskano ali elektronsko. Stroški tiska so se znižali na račun manjše naklade. Vladimir Mikec izpostavi pomen pravnega kotička v glasilu, kot dobrodošlega pripomočka za vse ribiče. 

Sprejet je bil:
Sklep 2:  člani uredniškega odbora so se seznanili s delovanjem odbora v letu 2023. 

AD 3

Pobude in predlogi.
Povzetek razprave: uspela je prijava RZS na razpis za medije Ministrstva za kulturo, kar je prva uspešna prijava zveze na takšen razpis od petih poskusov, odkar je Ribič vpisan v razvid medijev. Glede na vsebino obrazložitve, je glasilo dobilo več točk kot preteklih poskusih na račun kakovosti poročanja, komunikativnosti, izvirnosti in pomena za lokalno skupnost. Sofinancirana bo rubrika Aktualno, zato urednica apelira na vse člane, da sproti sporočajo o dogodkih v ribiških družinah. Poročilo o opravljenem delu za uspelo prijavo bo potrebno oddati februarja 2025. 
Predsednik URS I. Kloboves predlaga dvig cen avtorskih honorarjev. Urednica medni da so honorarji v tem trenutku primerni, večja težava se pojavlja s pomankanjem števila avtorjev člankov. Pri tem in pri iskanju ponudnikov oglasov potrebuje večjo pomoč odbora. Je kritična do ažurnosti delovanja tajnikov pri vnašanju sprememb naslovnikov glasila.  
Niko Hari kot strokovni sodelavec RZS za medije poroča o pripravi nove spletne strani zveze. Trenutno nalaga podatke z obstoječe spletne strani na novo, potrebna bo vizualna ureditev strani skupaj z Boštjanom Zagožnom. I. Kloboves predlaga, da se na novi spletni strani pripravi slikovno gradivo kot navodila za uporabo baze KLEN; sam namreč vidi da kljub navodilom nekateri tajniki ne obvladajo delo s tem programom.
Člani odbora so razpravljali o problematiki tiskane in e-verzije glasila ter prikazovanja stroška glasila v gradivu za skupščino RZS in nenazadnje odnosa članov ribiških družin do samega glasila. Nekateri ribiči želijo plačevati manj za e-verzijo glasila, kar pa vsi prisotni člani odbora vidijo kot nevarnost prihodnosti glasila kot takega. Jure Ušeničnik izpostavi, da je e-oblika Ribiča zaradi formata PDF slabo berljiva in tehnično povsem neprimerna za prebiranje na tablicah in pametnih telefonih, ustrezna računalniška rešitev pa gotovo ne bo enostavna. N. Hari bo pri Boštjanu Zagožnu pregledal možnost, da bi na novi spletni strani nalagali tako obliko glasila, ki bi bila ustrezna novim pametnim napravam. 

Sprejeti so bili:

Sklep 3:  člani odbora so se seznanili s predlogi in pobudami. 
Sklep 4: člani odbora soglasno potrjujejo, da je glasilo Ribič sestavni in nedeljiv del članskega prispevka za RZS, zato je znesek prispevka enak, ne glede na odločitev o prejemanju ali zavrnitvi glasila in ne glede na tiskano ali elektronsko obliko glasila.  


AD 4

Razno. 

Pod to točno ni bilo razprave. 


Vsi sklepi so bili sprejeti soglasno. Sestanek je bil končan ob 16:30 uri.

Ljubljana, 4. 3. 2024

Zabeležil:							Predsednik komisije
mag. Igor MILIČIĆ						Igor KLOBOVES l.r


Po verifikaciji predsedujočega kopije zapisnika v e- verziji prejmejo:
· člani komisije,
· člani UO,
· v zapisniku zadolženi posamezniki,
· arhiv RZS.
	
OPOMBA:	Strokovna služba RZS objavi zapisnik na spletnih straneh zveze po  seznanitvi na seji UO.

